उस समय इस बात की स्पष्ट जानकारी नहीं थी कि कला किसे कहा गया एवं कला-शिक्षा के
प्लेटो का विचार
था कि कला को शिक्षा का आधार होना चाहिए , लेकिन
उस समय इस बात की स्पष्ट जानकारी नहीं थी कि कला किसे कहा गया एवं कला-शिक्षा के
उद्देश्यों के बारे में भी तात्कालिक अनिश्चितता मौजूद थी। आज कला की शिक्षा में उन
ज्ञानेन्द्रियों की शिक्षा आती है जिन पर हमारी चेतना तथा अन्ततः हमारी बुद्धिमत्ता
एवं व्यक्तिगत मानवीय निर्णय आधारित हों । कला-शिक्षा के अन्तर्गत प्रत्यक्षीकरण
तथा संवेदना ही प्राकृतिक गहराई को सुरक्षित रखना , विविध
संवेदनाओं को पर्यावरण के संदर्भ में एक-दूसरे से संबंधित करना ,
अनुभूति को परस्पर आदान-प्रदान के लिए अभिव्यक्त करना शामिल है। आज व्यक्तिगत
मानसिक अनुभवों को अन्य व्यक्तियों तक पहुँचाने हेतु कला-शिक्षा की जरूरत अनुभव की
जा रही है , क्योंकि
अभिव्यक्ति के अभाव में वे मानसिक अनुभव आंशिक या पूर्णरूप से अचेतन में रहकर
निष्फल हो जायेंगे। इसलिए अनुभवों को आवश्यकतानुसार इच्छित शैली में अभिव्यक्त करना
कला-शिक्षा के क्षेत्र में आता है।